
SUGESTII
Comisia pentru ocuparea forței de muncă și afaceri sociale recomandă Comisiei pentru control bugetar, care este comisie competentă, includerea următoarelor sugestii în propunerea de rezoluție ce urmează a fi adoptată:
–	având în vedere Raportul anual al Curții de Conturi Europene privind execuția bugetului UE pentru exercițiul financiar 2022,
–	având în vedere Raportul anual al Curții de Conturi Europene privind agențiile UE pentru exercițiul financiar 2022,
–	având în vedere Raportul anual de activitate consolidat pe 2022 al Fundației Europene de Formare,
1.	își exprimă satisfacția că Curtea de Conturi Europeană (denumită în continuare „Curtea”) a declarat că tranzacțiile care stau la baza conturilor anuale ale Fundației Europene de Formare (denumită în continuare „Fundația”) pentru exercițiul financiar 2022 sunt legale și regulate și că poziția sa financiară la 31 decembrie 2022 este corect prezentată;
2.	salută activitățile Fundației care ajută țările partenere ale Uniunii să valorifice potențialul capitalului lor uman și să îmbunătățească perspectivele de încadrare în muncă ale cetățenilor lor prin reforma sistemelor de educație, formare profesională, competențe și ale piețelor muncii, în contextul politicilor de relații externe ale Uniunii;
3.	salută în special noul concept al Fundației de centre antreprenoriale de excelență profesională (CoVE) care au fost dezvoltate pentru a contribui la discuția internațională în comunitatea de studiu antreprenorial și pentru a inspira centrele de formare să răspundă mai bine nevoilor în schimbare ale cetățenilor, economiilor și societăților;
4.	apreciază că bugetul Fundației pentru exercițiul financiar 2022 a crescut la 25 de milioane EUR (21 de milioane EUR în 2021)[footnoteRef:1]; își exprimă satisfacția că bugetul Fundației pentru 2022 a fost executat în proporție de 97,7 %; subliniază necesitatea de a asigura în continuare resurse umane și financiare adecvate, care să permită Fundației să își îndeplinească mandatul și să continue realizarea programului său de lucru cu o rată foarte ridicată de finalizare a activităților; [1:  Aceste cifre bugetare au fost preluate din Raportul anual al CCE privind agențiile UE pentru exercițiul financiar 2022 și se bazează pe totalul creditelor de plată disponibile în cursul exercițiului financiar.] 

5.	salută faptul că, în pofida crizei bugetare cauzate de inflație și de prețurile utilităților în 2022, Fundația a fost în măsură să își gestioneze în mod eficace cheltuielile, să introducă măsuri de reducere a costurilor și să restabilească prioritățile fără perturbări majore ale programului de lucru;
6.	subliniază importanța activității fundației și a valorii adăugate în domeniul său de expertiză; recunoaște că obiectivele și acțiunile Fundației corespund strict politicilor și activităților UE din domeniul educației și formării profesionale, al dezvoltării umane, al competențelor și al migrației; salută cooperarea și partajarea constantă de către Fundație a resurselor cu alte agenții, în special cu Cedefop și Eurofound, ceea ce favorizează o partajare în mare măsură a cunoștințelor;
[bookmark: _GoBack]7.	constată cu îngrijorare că Curtea a raportat deficiențe în două proceduri de achiziții publice, în special în ceea ce privește legalitatea și regularitatea tranzacțiilor, legate de lipsa de solvabilitate financiară a ofertanților propuși de fundație; invită Fundația să își îmbunătățească în continuare procedurile de achiziții publice, asigurând respectarea deplină a normelor aplicabile, să se asigure că acestea obțin cel mai bun raport calitate-preț posibil, în special prin simplificarea metodologiei sale și, împreună cu serviciile relevante ale Comisiei, să discute posibile metode alternative de punere în aplicare a activităților în țările partenere ale Fundației;
8.	felicită Fundația pentru faptul că a elaborat un plan instituțional de îmbunătățire a eficienței energetice și a neutralității climatice a operațiunilor sale;
9.	recomandă, pe baza datelor disponibile, să se acorde directorului Fundației Europene de Formare descărcarea de gestiune pentru execuția bugetului Fundației aferent exercițiului financiar 2022. 


ANEXĂ: ENTITĂȚILE SAU PERSOANELE
DE LA CARE RAPORTOAREA A PRIMIT CONTRIBUȚII
<FootprintIntro>Raportoarea declară pe propria răspundere că nu a primit nicio contribuție de la nicio entitate sau persoană care trebuie menționată în prezenta anexă în conformitate cu articolul 8 din anexa I la Regulamentul de procedură.</FootprintIntro>

